Tervehdys kaikille teille, ihanaiset naiset!
Tokihan tätä saavat katsoa jälleen miehetkin, -
mutta erityisesti te naiset olette nyt keskiössä.
Olen Sari Tanus, 3 pojan äiti, gynekologi, kansanedustaja, -
ja kaupunginvaltuutettu Tampereelta.
Ja Jumalan armosta - Kuninkaan tytär.
Haluaisin tänään juhlavuoden kunniaksi puhua kanssasi -
teemasta Suomi 100 vuotta, Reformi 500 vuotta - yhdessä.
Suomi 100 -muisteloissa sotiemme sankarit ovat oikeutetusti esillä.
Rintamalinjoilla palvelleiden lisäksi valtavan työn tehneet kotijoukot -
ja vapaudesta kovan hinnan maksaneet sotalesket ja -orvot -
ansaitsevat suuret kiitoksemme.
Heidän ansiostaan - Jumalan avulla - meillä on vapaa Suomi.
Rukouksin puolustettiin Suomea ja rukouksin raivattiin maata -
ja rukoillen tehtiin työtä.
Esi-isiemme ja esiäitiemme kovalla työllä -
valettiin hyvinvointivaltion perusta, -
jolle seuraavien sukupolvien on ollut hyvä jatkaa rakentamista.
Kristinuskon elämää suojelevat -
ja jokaisen kunnioitusta vaativat ohjeet ovat olleet peruspilareina.
Näin on oltava jatkossakin, -
jos haluamme säilyttää kaikkia kunnioittavan -
ja kaikkien hyvinvointiin pyrkivän yhteiskunnan.
Tänä päivänä maamme yli pyyhkivät monenlaiset, -
kristinuskolle täysin vieraat virtaukset.
Monet niistä ovat itse asiassa vanhoja aatteita, -
joita on paketoitu uusiin kääreisiin.
Niitä esitellään meille olevinaan uusina, -
nykytietämyksen mukanaan tuomina totuuksina.
Paljon valhetta ja paljon hajottavaa.
Paljon kaukana kristinuskon arvoista olevaa on liikkeellä.
Kun maailma muuttuu valtavaa vauhtia, meidän on ymmärrettävä -
ja tietoisesti päätettävä pitää kiinni kulttuuriperimämme -
ja historiamme kestävistä, arvokkaista asioista.
Meidän tulee välittää niitä tuleville sukupolville.
Kestävä perusta - kristinusko - ja sen elämää suojelevat -
ja lähimmäisen kunnioitukseen, arvostukseen ja rakkauteen -
ohjaavat opit on pidettävä käytännön toimissamme mukana.
Niitä on välitettävä ja opetettava myös tuleville sukupolville.
Raamattu, ei vain maailman ainutlaatuisin kirja, -
vaan kirja, joka sisältää elävän Jumalan puhetta meille, -
on pidettävä esillä, ja sitä on opetettava jokaiselle.
Varsinkin meidän lapsillemme ja nuorillemme.
Jokaisen on saatava tietää myös meidän omassa maassamme, -
että Jeesus, Jumalan Poika, sovitti syntimme ristillä, -
nousi kuolleista ja avasi tien elävän Jumalan yhteyteen.
Ajattelen, että erityisesti tämän päivän nuorille -
mutta myös senioreille on ihana muistuttaa, -
että Jeesus ei ole vain Vapahtaja.
Hän on ja haluaa olla myös paras ystävämme.
Ystävä, joka kuulee. Ystävä, joka auttaa.
Ja ystävä, joka on aina läsnä.
Et todellisuudessa ole koskaan yksin.
Juhlavuoden myötä olen rakastunut siniristilippuumme entistä enemmän.
"Nouse salkoon lippu valkoinen. Piirrä pilviin risti sininen. -
Se on kallein aarre isänmaamme, -
merkki Kuninkaamme, liitto ikuinen. -
Nouse salkoon toivo sydänten, nouse salkoon risti Jeesuksen."
Nämä laulun sanat tiivistävät osuvasti lipun sanoman.
Siniristilipun tulee heilua taivasta vasten.
Mikään ei saa viedä sille kuuluvaa paikkaa.
Sateenkaari loistavine väreineen piirtyy aika ajoin taivaalle.
Muistatko, että jo aikojen alusta -
sateenkaari on asetettu merkiksi Jumalan lupauksesta?
Siitä, ettei Hän enää koskaan tuhoa kaikkea vedenpaisumuksella.
Sateenkaari on asetettu taivaalle, -
ja sinne se upeine väreineen ja lupauksineen kuuluukin.
Sen ikiaikojen merkitystä eivät mitkään nykyajan virtaukset muuta.
Sain olla mukana laulamassa Lasse Heikkilän Suomalaisessa messussa -
Helsingissä Tuomiokirkon portailla.
Olen kokenut monenlaista elämässäni, -
mutta yksi valtavimmista kokemuksista oli, kun Jumala piirsi -
tuolloin lupauksensa merkin, sateenkaaren taivaalle.
Kun rouva Jenni Haukion juhlapuheen aikana se alkoi piirtyä taivaalle -
en ollut uskoa silmiäni.
Ja seuraavan laulun aikana se piirtyi Valtioneuvoston linnan -
ja koko Senaatintorin yli.
Se oli ikimuistoinen kokemus, jossa Jumala tuli niin lähelle, -
piirsi tuon kuvan ja lupauksen uudelleen joka soluun.
Vaikka maailmassa tapahtuisi mitä, ei mitään voi tapahtua, -
ellei Jumala salli sitä.
Vaikka ympärillämme tapahtuisi mitä, meidän on hyvä muistaa, -
että Jumala tietää, ja Hänessä meillä on iankaikkinen turva.
Ei tarvitse pelätä.
Reformista eli uskonpuhdistuksesta on kulunut tänä vuonna 500 vuotta.
Muistelemisen ja merkityksestä keskustelemisen lisäksi -
mielestäni kirkon on syytä tarkistaa kurssia.
On syytä käydä läpi uskon- puhdistusta ja huolehtia siitä, -
että uskonpuhdistuksen keskeiset opit toteutuvat kirkossa tänäänkin.
Yksin usko, yksin armo, yksin Kristus, yksin Raamattu.
Peruspilarit, joista on pidettävä kiinni.
Muutoin kirkko alkaa ajelehtia ajan virtausten mukana -
ja menettää merkityksensä.
Suomi 100 vuotta, reformista 500 vuotta.
Tähän päivään on tultu yhdessä, ja yhdessä on jatkettava eteenpäin.
Maassamme kuitenkin yksinäisyys on yksi suurimmista ongelmista.
Meillä on valtavan paljon yksinäisiä ihmisiä.
Heitä on ikäihmisten, mutta myös lasten ja nuorten keskuudessa.
Myös ulkoa päin hyvinvoivilta näyttävien, -
työssäkäyvien keski-ikäisten keskuudessa on paljon yksinäisiä.
On sanottu, että yksinäisyys on maassamme tappavampi tauti -
kuin monet kansantaudeistamme.
Mitä kuuluu? Kuinka voit?
Miten päiväsi on mennyt? Onko sinulla kavereita? Ystäviä?
Vai ovatko kaikki tuttavasi ja sukulaisesi kaukana?
Yksinkertaisia, tavallisia kysymyksiä, -
joita voimme hyvin esittää naapureillemme, -
pihalla leikkivälle lapselle tai koulusta palaavalle nuorelle.
Voimmeko lähteä liikkeelle jokainen?
Aloittaa vaikka naapureista ja kysyä kuulumisia, -
kysyä myös ystävistä, yksinäisyydestä.
Voisimmeko soittaa joitakin puheluja?
Pienikin toimi voi merkitä paljon.
Lähdetään liikkeelle. Otetaan yhteiseksi päämääräksi -
yksinäisyyden poistaminen tästä maasta.
Sinä ja minä, yksikin ihminen -
voi jo yksinäänkin poistaa toisen yksinäisyyden.
Suomi 100 vuotta - se on rakennettu yhdessä.
Jatketaan yhdessä - arvokkaat kristilliset arvot, -
lähimmäisen rakkaus säilyttäen.
Kiitän siitä, että olet jakanut aikaasi kanssani ohjelman parissa.
Ennen kuin tiemme eroavat, haluaisin lukea sinulle tähän loppuun -
Lasse Heikkilän teoksesta Suomalainen messu Laulun Suomelle.
Miksi Suomi olet levoton? Vielä turva Jumalassa on.
Vaikka sammuis tähdet, älä pelkää.
Jumala ei hylkää, siihen luota vaan.
Vesi virtaa alla routamaan. Vesi virtaa alla routamaan.
Vielä kukkii koko tämä maa. Vielä kiittää kansa Jumalaa.
Vielä veisaa västäräkki kerran -
kunniaksi Herran, virren ihanan.
Ja se laulaa lailla leijonan.
[Siis västäräkki laulaa lailla leijonan.]
Nouse salkoon lippu valkoinen.
Piirrä pilviin risti sininen.
Se on kallein aarre isänmaamme, -
merkki Kuninkaamme, liitto ikuinen.
Nouse salkoon toivo sydänten, -
nouse salkoon risti Jeesuksen.
Ystäväni, sinä ihanainen nainen, nuori, keski-ikäinen tai seniori.
Annetaan Jeesuksen ristilipun heilua salossa.
Pidetään Jeesus, paras ystävämme ja Vapahtajamme -
mukana aivan jokaisessa päivässä.
Näillä sanoilla haluan toivottaa siunausta sinulle -
ja läheisillesi jokaiseen päivään.
Pidetään yhteyttä. Ja ennen muuta - pidetään yhteyttä elävään Jumalaan.
Tekstitys: Tuula-Riitta Virrankare